CELEX: 22013D0077
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 77/2013 tat- 3 ta’ Mejju 2013 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/35
               
            DEĊIŻJONI TAL-KUMITAT KONĠUNT TAŻ-ŻEE
      Nru 77/2013
      tat-3 ta’ Mejju 2013
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness IV (l-Enerġija) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament Delegat tal-Kummissjoni (UE) Nru 874/2012 tat-12 ta’ Lulju 2012 li jimplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikkettar tal-enerġija ta’ lampi tal-elettriku u lampi tad-dawl (1) għandu jiġi inkorporat fil-Ftehim taż-ŻEE.
               
            
                  (2)
               
               
                  Ir-Regolament ta’ Delega (UE) Nru 874/2012 iħassar, b’effett mill-1 ta’ Settembru 2013, id-Direttiva tal-Kummissjoni 98/11/KE (2) li hija inkorporata fil-Ftehim u li konsegwentement għandha titħassar taħt il-Ftehim taż-ŻEE b’effett, mill-1 ta’ Settembru 2013.
               
            
                  (3)
               
               
                  Id-Direttiva tal-Kunsill 78/170/KEE (3) tħassret permezz tad-Direttiva 2005/32/KE tal-Parlament Ewropew u tal-Kunsill (4), li huma inkorporati fil-Ftehim ŻEE t-tnejn li huma, u konsegwentement ir-referenza għad-Direttiva tal-Kunsill 78/170/KEE għandha titħassar mill-Ftehim ŻEE.
               
            
                  (4)
               
               
                  L-Annessi II u IV tal-Ftehim ŻEE għandhom għalhekk jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      L-Anness II għall-Ftehim ŻEE għandu jiġi emendat kif ġej:
      
                  1.
               
               
                  It-test tal-punt 4e (id-Direttiva tal-Kummissjoni 98/11/KE) tal-Kapitolu IV għandu jiġi sostitwit b’effett mill-1 ta’ Settembru 2013.
                  “32012 R 0874: Ir-Regolament Delegat tal-Kummissjoni (UE) Nru 874/2012 tat-12 ta’ Lulju 2012 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward ta’ tikkettar tal-enerġija ta’ lampi tal-elettriku u lampi tad-dawl (ĠU L 258, 26.9.2012, p. 1).”
               
            
                  2.
               
               
                  It-test tal-punt 1 (Direttiva tal-Kunsill 78/170/KEE) tal-Kapitolu V huma imħassar.
               
            Artikolu 2
      L-Anness IV tal-Ftehim ŻEE jiġi emendat kif ġej:
      
                  1.
               
               
                  It-test tal-punt 4 (Direttiva tal-Kunsill 78/170/KEE)huwa mħassar.
               
            
                  2.
               
               
                  It-test tal-punt 11e (id-Direttiva tal-Kummissjoni 98/11/KE) għandu jiġi sostitwit b’effett mill-1 ta’ Settembru 2013.
                  “32012 R 0874: Ir-Regolament Delegat tal-Kummissjoni (UE) Nru 874/2012 tat-12 ta’ Lulju 2012 li jissuplimenta d-Direttiva 2010/30/UE tal-Parlament Ewropew u tal-Kunsill fir-rigward ta’ tikkettar tal-enerġija ta’ lampi tal-elettriku u lampi tad-dawl (ĠU L 258, 26.9.2012, p. 1). (*)
                  
                  
                     (*)  Elenkat hawn għall-għanijiet tat-tagħrif biss; għall-applikazzjoni ara l-Anness II dwar ir-Regolamenti tekniċi, l-istandards, l-ittestjar u ċertifikazzjoni.”"
						
               
            Artikolu 3
      It-testi tar-Regolament ta’ Delega (UE) Nru 874/2012 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fl-4 ta’ Mejju 2013, sakemm ikunu saru n-notifiki kollha taħt l-Artikolu 103(1) tal-Ftehim taż-ŻEE (**), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 217/2012 tas-7 ta’ Diċembru 2012 (5), skont liema hi l-aktar tard.
      Artikolu 5
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 258, 26.9.2012, p. 1.
      
         (2)  ĠU L 71, 10.3.1998, p. 1.
      
         (3)  ĠU L 52, 23.2.1978, p. 32.
      
         (4)  ĠU L 191, 22.7.2005, p. 29.
      
         (**)  L-ebda rekwiżiti kostituzzjonali ma huma indikati.
      
         (5)  ĠU L 81, 21.3.2013, p. 17.